সামাজিকন্যায়ওক্ষমতায়নমন্ত্রক
সামাজিক ন্যায়বিচার ও ক্ষমতায়ণ মন্ত্রকের ২০২১ সালের মূল উদ্যোগ এবং সাফল্য অর্জন
নতুন দিল্লি, ৩০ ডিসেম্বর, ২০২১
ভারতকে মাদকমুক্ত করে তোলার লক্ষ্য নিয়ে ২০২০ সালের ১৫-ই অগাস্ট 'নেশামুক্ত ভারত অভিযান' চালু করা হয় । দেশের ২৭২টি জেলাকে মাদকদ্রব্যের ব্যবহারের ক্ষেত্রে সবচেয়ে ঝুঁকিপূর্ণ হিসেবে চিহ্নিত করা হয় । সর্বাঙ্গীন জাতীয় সমীক্ষা এবং নারকোটিক্স কন্ট্রোল ব্যুরোর থেকে প্রাপ্ত তথ্যের ভিত্তিতে এই ঝুঁকিপূর্ণ জেলাগুলিকে চিহ্নিত করা হয়েছে । মাদক দ্রব্যের ব্যবহার ও সরবরাহ রোধ, সামাজিক ন্যায় বিচার ও ক্ষমতায়নের মাধ্যমে সচেতনতা বৃদ্ধি ও সুচিকিৎসার ব্যবস্থা করার উদ্যোগ নিয়েছে নারকোটিক্স কন্ট্রোল ব্যুরো । যুব সম্প্রদায়, শিক্ষা প্রতিষ্ঠান, মহিলা ও শিশু, নাগরিক সমাজ / এনজিও-গুলিকে নেশামুক্ত ভারত অভিযানের সঙ্গে যুক্ত করা হয়েছে । গত বছর ১৫-ই অগাস্ট থেকে দেশের ২৭২টি জেলায় নেশামুক্ত ভারত অভিযান চালু করা হয় । সমাজের সকল স্তরের ব্যক্তিরা যাতে এরসঙ্গে যুক্ত হতে পারেন তার জন্য উদ্যোগ নেওয়া হয় ।
এপর্যন্ত এই প্রচারাভিযান দেশের ১.৪ কোটিরও বেশি মানুষের কাছে পৌঁছে গেছে । এমনকি ৪৫ লক্ষেরও বেশি যুবক-যুবতী সংক্রিয়ভাবে এই প্রচারাভিযানে অংশগ্রহণ করেছেন । অঙ্গনওয়াড়ি ও আশাকর্মী, মহিলা স্বনির্ভর গোষ্ঠীর মাধ্যমে বৃহত্তর সম্প্রদায়ের কাছে সচেতনতার বার্তা পৌঁছে দেওয়া গেছে । এখন পর্যন্ত দেশজুড়ে ৫৫ হাজারেরও বেশি স্কুল-কলেজ, শিক্ষা প্রতিষ্ঠান বিভিন্ন অনুষ্ঠানের মাধ্যমে এবিষয়ে সচেতনতার বার্তা ছড়িয়ে দিয়েছে । মন্ত্রক ট্যুইটার, ফেসবুক, ইনস্টাগ্রাম-এর মতো অনলাইনে সোস্যাল মিডিয়ায় প্রচারাভিযান চালিয়েছে । মাদক দ্রব্যের অপব্যবহারের বিষয়ে জনসচেতনতা গড়ে তুলতে আলোচনা, পর্যালোচনা, অনলাইন প্রতিযোগিতা ইত্যাদির আয়োজন করা হয়েছে । নেশামুক্ত ভারত অভিযানের জন্য একটি মোবাইল অ্যাপ চালু করেছে মন্ত্রক । এছাড়াও নেশামুক ভারত গঠনের লক্ষ্যে মন্ত্রক বিভিন্ন জেলায় স্বল্প দৈর্ঘ্যের চলচ্চিত্রের মাধ্যমে প্রচার চালিয়েছে । আজাদি কা অমৃত মহোৎসব উদযাপনের অঙ্গ হিসেবে চলতি বছরের অগাস্ট থেকে ২০২২-এর অগাস্ট পর্যন্ত দেশের ১০০টি জেলাকে ‘নেশামুক্ত জেলা’ হিসেবে ঘোষণা করার পরিকল্পনা করেছে মন্ত্রক ।
সামাজিক ন্যায়বিচার ও ক্ষমতায়ন মন্ত্রক ‘স্মাইল-জীবিকা ও উদ্যোগের জন্য প্রান্তিক ব্যক্তিদের সহায়তা’ প্রকল্প চালু করেছে । এই প্রকল্পের আওতায় ‘তৃতীয় লিঙ্গের ব্যক্তিদের কল্যাণে পুনর্বাসনের জন্য কেন্দ্রীয় প্রকল্প’ এবং ভিক্ষাবৃত্তির কাজে নিযুক্ত ব্যক্তিদের পুনর্বাসনের জন্য কেন্দ্রীয় প্রকল্প চালু করা হয়েছে । রাজ্যের সহায়তায় এই দুই প্রকল্পের সাহায্যে পুনর্বাসন, চিকিৎসার সুবিধা, কাউন্সিলিং, শিক্ষার আলো পৌঁছে দেওয়া, আর্থিক উন্নতি, দক্ষতা উন্নয়ন ইত্যাদির ওপর বিশেষ জোর দেওয়া হয়েছে । তপশিলি সম্প্রদায়ভুক্ত ছাত্রছাত্রীদের জন্য পোস্ট-ম্যাট্রিক বৃত্তি প্রকল্প চালু করা হয়েছে । ২০২০ সালের ডিসেম্বরে এই প্রকল্পে বেশ কিছু পরিবর্তন নিয়ে আসা হয় । এই প্রকল্পের আওতাভুক্ত সুবিধাভোগীদের জন্য কেন্দ্রীয় মন্ত্রিসভা ২০২০-২১ থেকে ২০২৫-২৬ সাল পর্যন্ত কেন্দ্র এবং রাজ্যের বরাদ্দকৃত অর্থের অনুপাত ৬০:৪০ করেছে । এই বরাদ্দকৃত অর্থ সুবিধাভোগীদের সরাসরি ব্যাঙ্ক অ্যাকাউন্টে পৌঁছে যাচ্ছে । জাতীয় সাফাই কর্মচারী আর্থিক ও উন্নয়ন নিগম চলতি বছরের ২১-শে ডিসেম্বর পর্যন্ত ২১ হাজার ৮৬৯ জন সুবিধাভোগীকে প্রায় ৯৯.৩৩ কোটি টাকা ঋণদানের ব্যবস্থা করেছে । সাফাইমিত্র সুরক্ষা প্রতিযোগিতার আওতায় ২৮টি ঋণ মেলার আয়োজন করা হয়েছে ।
২০১৪ সালের দোসরা অক্টোবর মহাত্মা গান্ধীর জন্মবার্ষিকীতে স্বচ্ছতা উদ্যমী যোজনা চালু করা হয় । স্বচ্ছতা এবং সাফাই কর্মচারীদের জীবিকা নির্বাহ সুরক্ষিত করে তুলতে এই যোজনা চালু করা হয় । এই যোজনার আওতায় শহরের সরকারী সংস্থাগুলিকে আর্থিক সহায়তা দানের উদ্যোগ নেওয়া হয়েছে । স্যানিটেশন সম্পর্কিত প্রকল্পগুলির জন্য স্বচ্ছতা উদ্যমী যোজনার প্রকল্পের আওতায় অগ্রগতি লক্ষ্য করা গেছে । ২০২১-২২ অর্থবর্ষে এখনও পর্যন্ত ১৩৯ জন সুবিধাভোগীকে ১ লক্ষ টাকার অগ্রিম মূলধনী ভর্তুকি দেওয়া হয়েছে । 'প্রধানমন্ত্রী দক্ষতা ও কুশলতা সম্পন্ন হিতগ্রাহী' যোজনার আওতায় অন্যান্য অনগ্রসর শ্রেণী, আর্থিক অনগ্রসর শ্রেণী সহ তপশিলি উপজাতি সম্প্রদায়ভুক্ত ব্যাক্তি ও সাফাই কর্মচারীদের দক্ষতা উন্নয়নে বিশেষ উদ্যোগ নেওয়া হয়েছে । এই যোজনার আওতায় একটি মোবাইল অ্যাপ চালু করা হয়েছে । বয়স্ক ব্যক্তিদের জন্য আন্তর্জাতিক দিবস উপলক্ষ্যে মন্ত্রক নতুন দিল্লির বিজ্ঞান ভবনে একটি অনুষ্ঠানের আয়োজন করে । প্রবীণ নাগরিকদের জন্য বয়ঃজেষ্ঠ্য সম্মান প্রদান শীর্ষক জাতীয় পুরস্কার চালু করা হয়েছে । এবছর রাষ্ট্রপতি ৬ জন ব্যক্তিকে এই পুরস্কার প্রদান করেছে । বয়স্ক ব্যক্তিদের কল্যাণে যুক্ত বিভিন্ন সেবা প্রতিষ্ঠানকেও পুরষ্কৃত করা হয়েছে । প্রবীন সক্ষম নাগরিকদের মর্যাদা সম্পন্ন পুনঃকর্মসংস্থানের লক্ষ্যে একটি পোর্টাল চালু করা হয়েছে । এই পোর্টালে ইচ্ছুক প্রবীণ নাগরিকেরা কর্মসংস্থানের জন্য নিজে থেকেই নাম নথিভুক্ত করতে পারবেন । সুনির্দিষ্ট উপজাতি সম্প্রদায়ভুক্ত ব্যক্তিদের আর্থিক অগ্রগতির জন্য মন্ত্রক প্রকল্প চালু করেছে । এরজন্য আগামী ৫ বছরে ২-শো কোটি টাকা বরাদ্দ করা হয়েছে । এই প্রকল্পের সাহায্যে তাদের স্বাস্থ্য উন্নয়ন, জীবন-জীবিকার উন্নতি, গৃনির্মাণের জন্য আর্থিক সহায়তা দেওয়া হবে ।
CG/SS/RAB
(Visitor Counter : 143